b'\n_START_ARTICLE_\nZastava Bosne in Hercegovine\n_START_PARAGRAPH_\nZastava Bosne in Hercegovine prikazuje \xc5\xa1iroko modro navpi\xc4\x8dno \xc4\x8drto, ki se nahaja na desni strani. Ob njem je rumen pravokotni trikotnik, ob katerem se nahaja modra povr\xc5\xa1ina, na kateri je sedem peterokrakih zvezd in dve razpolovljeni na vsaki strani._NEWLINE_Trije koti trikotnika predstavljajo tri glavne etni\xc4\x8dne skupine (ali "konstitutivne narode") Bosne in Hercegovine: Bo\xc5\xa1njake, Hrvate in Srbe.Trikotnik predstavlja tudi pribli\xc5\xbeno obliko ozemlja Bosne in Hercegovine. Zvezde, ki predstavljajo Evropo, naj bi bile neskon\xc4\x8dne po \xc5\xa1tevilu in se tako nadaljujejo od zgoraj navzdol. Zastava ima barve, ki so pogosto povezane z nevtralnostjo in mirom - belo, modro in rumeno. To so tudi barve, ki so tradicionalno povezane z Bosno. Modra podlaga simbolizira evropsko zastavo.\n_START_SECTION_\nZastava Zahodne Hercegovine iz leta 1760\n_START_PARAGRAPH_\nZeleno zastavo z belim polmesecem in zvezdico, ki je obrnjena v levo, so uporabljali bo\xc5\xa1nja\xc5\xa1ki lastniki v mejnih predelih ju\xc5\xbene in zahodne Hercegovine. Zastava je bila pogosto uporabljena v vojnah. Prav tako je spremljala \xc4\x8dete Bosanskega Pa\xc5\xa1aluka med drugim obleganjem Khotyna v Bukovini. Od osmanske zastave se razlikuje po velikosti in smeri polmeseca, prav tako pa je tudi po obliki presekana, kot v nekaterih zahodno evropskih dr\xc5\xbeavah.\n_START_SECTION_\nZastava bosanskega upora okrog leta 1830\n_START_PARAGRAPH_\nV tridesetih letih 19. stoletja je se je v uporu Huseina Grada\xc5\xa1\xc4\x8devi\xc4\x87a uporabljala zelena zastava z rumenim polmesecem in zvezdo. Cilj upora je bil pridobitev avtonomije od Osmanskega Cesarstva.\n_START_SECTION_\nBosanski Vilajet 1867-1908 in delna samostojnost leta 1878\n_START_PARAGRAPH_\nLeta 1878 je Bosna delno obstajala kot dr\xc5\xbeava. Zastava je bila zelo podobna tisti iz upora Huseina Grad\xc5\xa1\xc4\x8devi\xc4\x87a iz leta 1830. Predstavljala je rumen polmesec in zvezdo na zeleni podlagi, le da je bil polmesec tokrat tanj\xc5\xa1i. Bosna je bila samostojna nekaj mesecev leta 1878, ko so jo zapustile osmanske enote, vendar je kmalu padla pod oblast Avstro Ogrske, ki je Bosno okupirala po sporazumu v Berlinu med glavnimi evropskimi velesilami. Zeleno/zlata zastava je bila v uporabi le nekaj mesecev.\n_START_SECTION_\nAvstro Ogrska oblast\n_START_PARAGRAPH_\nKo je Avstro Ogrska aneksirala Bosno in Hercegovino se je spremenila tudi njena zastava. Bosna je takrat uporabljala zastavo v rumeno rde\xc4\x8di barvi, ki sta se pogosto zamenjavali._NEWLINE_Pojavljal se je tudi grb plemi\xc4\x8da in vojvode Stjepana Vuk\xc4\x8di\xc4\x87 Kosa\xc4\x8da iz 14. stoletja.\n_START_SECTION_\nNeodvisna Dr\xc5\xbeava Hrva\xc5\xa1ka (1941-1945)\n_START_PARAGRAPH_\nKo je celotno ozemlje dana\xc5\xa1nje Bosne in Hercegovine pre\xc5\xa1lo pod oblast Neodvisne Dr\xc5\xbeave Hrva\xc5\xa1ke med drugo svetovno vojno, je zastava postala podobna hrva\xc5\xa1ki, z rde\xc4\x8do, belo, modro trobojnico, \xc5\xa1ahovnico na sredini in \xc4\x8drko \'\'U\'\' na zgornjem levem delu zastave.'